als_Latn dik_Latn sag_Latn
Luis Enrike u kënaq pafund me rezultatin e të tijve dje në “Camp Nou” përballë Rajo Vajekanos, por tekniku i Barcelonës foli me këmbë në tokë pas suksesit 6-1. I pyetur për kartonin e Havier Maskeranos, tekniku asturian u përgjigj: “Po, Maskerano është vetëm një ndeshje larg pezullimit. Nuk është një situatë e mirë, sepse përballë Eibarit do të jetë një ndeshje e vështirë. Ne do të shohim …” Duke folur për ndeshjen, e cila u luajt në mesditë, Enrike tha: “Atmosfera ishte e mirë. Kishte shumë fëmijë. Moti ishte i mirë. Dhe na ndihmojë që të jemi liderët e kampionatit. Rakitiç si mesfushor defensiv? Ai më pëlqen në çdo pozicion. Ai është një ndër transferimet tona më të qëlluara. Taktikisht është shumë inteligjent. Mesi dhe Suarez kanë një lidhje shumë të mirë në fushë. Ai po bëhet gjithnjë e më i mirë.” Dhe, në fund Enrike komentoi edhe qëndrimin e Nejmarit në Brazil. “Ai e ka lejen e klubit, për shkak të arsyeve personale”, – përfundoi trajneri.
Enrike: Suarez po bëhet gjithnjë e më i mirë0
Share.
als_Latn als_Latn eng_Latn